Here is a page extracted from Wikipedia that may contain CSS, HTML, and a lot of unformatted text.

Title: Blade Runner
Content: Blade Runner (títol orichinal en anglés, enguerada en Aragón con o suyo títol orichinal) ye una cinta estausunidense de cine de ciencia-ficción de l'anyo 1982, dirichita por Ridley Scott seguntes un guión de Hampton Fancher, David Peoples y Roland Kibbee (basato en a novela Do Androids Dream of Electric Sheep?, de Philip K. Dick de 1968), con una dirección de fotografía de Jordan Cronenweth y una banda sonora de Vangelis. Producita por Michael Deeley, Charles Lauzirika, Hampton Fancher, Brian Kelly, Jerry Perenchio, Ivor Powell, Run Run Shaw y Bud Yorkin ta The Ladd Company, en o suyo reparto incluye a destacatos actors como Harrison Ford, Rutger Hauer, Sean Young, u Edward James Olmos.

A cinta s'estrenó o 25 de chunio de 1982 en Estaus Unius, esdevenindo una d'as cintas de culto de cuantas cheneracions. Iste film de ciencia-ficción suposó a consagración d'o suyo director, Ridley Scott, y ha estau influencia y un referent ta creyadors de cine, televisión, novelas y chuegos. Blade Runner ha estau fuertement aclamada, mas que mas t'abanzar en o planteyamiento de cuestions que han esdeveniu fundamentals en iste sieglo XXI, como a globalización, o cambeo climatico u a superpoblación.

Reparto 
 Harrison Ford, en o papel de Rick Deckard.
 Rutger Hauer, en o papel de Roy Batty.
 Sean Young, en o papel de Rachael.
 Edward James Olmos, en o papel de Gaff.
 Daryl Hannah, en o papel de Pris.
 Morgan Paull, en o papel de Holden.
 Brion James, en o papel de Leon Kowalski.
 M. Emmet Walsh, en o papel de Capitán Bryant.
 Joe Turkel, en o papel de Dr. Eldon Tyrell.
 James Hong, en o papel de Hannibal Chew.
 William Sanderson, en o papel de J. F. Sebastian.
 Joanna Cassidy, en o papel de Zhora.

 Temas d'os que se i charra 
 Luengas que desafían l'anglés 
En Blade Runner se planteya o desafío d'a hechemonía de l'anglés en a ciudat de Los Angeles (California) en l'anyo 2019; en a cinta, i hai residents que charran un mezclallo de luengas europeas y de l'Asia Oriental; actualment, no s'ha plegau a una situación pareixida, encara que s'ha duplicau a cantidat de fablants d'o castellano en ista ciudat entre 1980 y 2010. Os visionarios pronostican que bel día o chinés mandarín será a luenga habitual t'os negocios a ran global.

 Autos voladors 
En a cinta de Ridley Scott son celebres as imachens d'autos voladors, como o que fa servir o protagonista, Rick Deckard, a qui interpreta l'actor Harrison Ford.

 Reconoixencia de l'iris 
Os autos voladors son encara una fantasía, pero no l'escaneyo de l'iris, que en Blade Runner s'emplega t'a reconoixencia d'os ditos "replicants". Hue o sistema de reconoixencia de l'iris s'emplega en aeropuertos y puntos de control de mugas.

 Intelichencia artificial 
En relación con os abances en intelichencia artificial, os "replicants" de Blade Runner pareixen sers humans sinteticos, y no robots, pero no tienen un comportamiento emocional normal; no s'han creyau encara maquinas que combinen o comportamiento d'as personas, o luengache y a mecanica d'o cuerpo humano.

 A colonización d'atras planetas Blade Runner imachinó un mundo en que a mayoría d'os sers humans heba fuyiu a colonias difuera d'a Tierra, mas placientes ta vivir, colonias que yeran chestionadas por interpresas privadas.

 A moralidat d'os robots 
A cinta planteya tamién una cuestión moral, constando en a ciencia-ficción: as consecuencias de creyar vida intelichent a semellanza d'os sers humans. "A cuestión que planteya a cinta ye si hemos d'atribuyir l'estatus de personas a las maquinas". Blade Runner'' fa servir a metafora d'a tecnolochía ta explicar porqué a sociedat decide que bels grupos de personas son acceptables y d'atros no.

Se veiga tamién 
 Cine en 1982.
 Cintas de 1982.

Vinclos externos 

  Pachina web oficial de Blade Runner.
  Blade Runner en IMDb.
  Blade Runner en AllRovi.
  Blade Runner en Turner Classic Movies.
  Blade Runner en Rotten Tomatoes.
  Blade Runner en Metacritic.
  Blade Runner en Box Office Mojo.

Referencias 

Cintas con banda sonora orichinal de Vangelis
Cintas con dirección de fotografía de Jordan Cronenweth
Cintas con guión de David Peoples
Cintas con guión de Hampton Fancher
Cintas con guión de Roland Kibbee
Cintas d'Estaus Unius
Cintas de cine de ciencia-ficción
Cintas dirichidas por Ridley Scott
Cintas en anglés
Cintas interpretadas por Edward James Olmos
Cintas interpretadas por Harrison Ford
Cintas interpretadas por Rutger Hauer
Cintas interpretadas por Sean Young
Cintas producidas por Brian Kelly
Cintas producidas por Bud Yorkin
Cintas producidas por Charles Lauzirika
Cintas producidas por Hampton Fancher
Cintas producidas por Ivor Powell
Cintas producidas por Jerry Perenchio
Cintas producidas por Michael Deeley
Cintas producidas por Run Run Shaw